મુંબઈ: મંગળવારે મોડી રાત્રે ઈન્ડિયન કોસ્ટ ગાર્ડે મુંબઈ પોલીસ અને અન્ય એજન્સીને એક ફેક્સ મોકલ્યા બાદ જણાવ્યું છે કે મુંબઈ એલર્ટ પર છે. કોસ્ટ ગાર્ડે સંદેશમાં જણાવ્યું છે કે ખોફનાક આતંકી સંગઠન આઈએસઆઈએસના ત્રણ શકમંદ આતંકી સમુદ્ર માર્ગે મુંબઈમાં પ્રવેશવાની કોશિશ કરી રહ્યા છે. કોસ્ટ ગાર્ડે ત્રણ આતંકી વિરુદ્ધ તમામ સુરક્ષા એજન્સીઓને મહત્ત્વપૂર્ણ માહિતી આપી છે, જે અત્યંત ખાનગી રાખવામાં આવી છે. આ ફેક્સ મળ્યા બાદ મુંબઈ પોલીસ અને એજન્સીઓ દ્વારા તમામ સતર્કતા દાખવવામાં આવી રહી છે.